smcproject/ml-wiki-sentences huggingface dataset:
0–600 m asl ആണ് ഈ ഇനത്തിന്റെ കണക്കാക്കിയ അൾട്ടിറ്റ്യൂഡിനൽ റേഞ്ച്.
ഗ്രീൻ ആൻഡ് ഗോൾഡൻ ബെൽ ഫ്രോഗ്‎ - closely related അവലംബം കൂടുതൽ വായനയ്ക്ക് {{ cite web }} : Unknown parameter | dead-url= ignored ( | url-status= suggested) ( help ) ബാഹ്യ ലിങ്കുകൾ Media related to Ranoidea moorei at Wikimedia Commons മോട്ടോർബൈക്ക് തവള എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മോടൻകൃഷി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിരിപ്പു കൃഷിക്കാലത്ത് മഴയെ മാത്രഎം ആശ്രയിച്ച് പറമ്പുകളിലോ ഞാലുകളിലോ തേമാലികളിലോ കുന്നിൻ ചരിവുകളിലോ നെൽകൃഷി ചെയ്യുന്ന പരമ്പരാഗതമായ രീതിയാണ്‌ മോടൻകൃഷി .
ഇതിനെ കരകൃഷി എന്നും പറയാറുണ്ട്.
പ്രധാനമായും കുന്നിൻചെരുവുകളിലാണ് ഈ രീതി കണ്ടുവരുന്നത്.
തെങ്ങുകൾക്കിടയിലും മോടൻ കൃഷി ചെയ്യാറുണ്ട്.
വിത്ത് വിതക്കുകയാണ്‌ പതിവ്.
മേടമാസത്തിലെ ഭരണി ഞാറ്റുവേലയാണ്‌ ഈ കൃഷിരീതിക്ക് ഉത്തമമായ സമയമായി കണക്കാക്കപ്പെടുന്നത്.
വരൾച്ചെയെ ചെറുക്കാൻ കഴിവുള്ള കട്ടമോടൻ, കറുത്ത മോടൻ, ചുവന്ന മോടൻ, സുവർണ്ണമോടൻ ഇന്നീ ഇനം വിത്തുകളാണ് ഈ കൃഷിക്ക് ഉപയോഗിക്കുന്നത്.
മോഡുലനം ഇംഗ്ലീഷ് വിലാസം https://ml.wikipedia.org/wiki/Modulation
റേഡിയോ പ്രക്ഷേപണത്തിനായി സന്ദേശ തരംഗങ്ങളെ വാഹക തരംഗങ്ങളുമായി കൂട്ടിയിണക്കുന്ന പ്രക്രിയയാണ് മോഡുലനം ( Modulation )അഥവാ സ്വരസംക്രമം എന്നറിയപ്പെടുന്നത്.
സാധാരണ സന്ദേശ തരംഗങ്ങൾ ആവൃത്തി കുറഞ്ഞവ ആയിരിക്കും.
ആവൃത്തി കുറഞ്ഞ തരംഗങ്ങൾക്ക് ഊർജ്ജം കുറവായതിനാൽ കൂടുതൽ ദൂരം സഞ്ചരിക്കാൻ ഉള്ള കഴിവ് ഇല്ല.
അതിനാൽ കൂടുതൽ ആവൃത്തിയുള്ള വൈദ്യുത കാന്തിക തരംഗങ്ങളുമായി കൂട്ടിയിണക്കി പ്രക്ഷേപണം നടത്തുന്നു.
സന്ദേശതരംഗം എന്നതിൽ ശബ്ദവും ചിത്രവും മറ്റ് വിവരങ്ങളും ഉൾപ്പെടാവുന്നതാണ്.
സന്ദേശം എന്നത് റേഡിയോ പ്രക്ഷേപണത്തിൽ ശബ്ദവും ടെലിവിഷൻ സംപ്രേഷണത്തിൽ ശബ്ദവും ചലച്ചിത്രവും ആണ്.
മോഡുലന പ്രക്രിയ
മോഡുലനത്തിന് വിധേയമാക്കേണ്ട ശബ്ദത്തേയും ചിത്രത്തേയും വൈദ്യുത തരംഗങ്ങളാക്കി മാറ്റുകയാണ് ആദ്യ പടി.
ഇതിനായി ഉച്ചഭാഷിണികളും( മൈക്രോഫോണുകളും ) ക്യാമറകളും ഉപയോഗിക്കുന്നു.
വൈദ്യുത തരംഗങ്ങളാക്കിമാറ്റിയ സന്ദേശങ്ങളെ ( ശബ്ദം , ചിത്രം, ഡാറ്റ തുടങ്ങിയവ) അനുയോജ്യമായ സങ്കേതങ്ങൾ ഉപയോഗിച്ച് ഉന്നതാ ആവൃത്തിയുള്ള വൈദ്യുത കാന്തിക തരംഗങ്ങളുമായി കൂട്ടിയിണക്കുന്നു.
സന്ദേശങ്ങളെ വഹിക്കേണ്ടതായതിനാൽ വാഹക തരംഗങ്ങൾ എന്നണ് ഇവ അറിയപ്പെടുന്നത്.
മോഡുലനം ചെയ്യപ്പെട്ട തരംഗങ്ങൾ അനുയോജ്യമായ ആന്റിനകൾ വഴി പ്രക്ഷേപണമോ സംപ്രേഷണമോ നടത്തുന്നു.
മോഡുലനത്തിന് വിവിധ സങ്കേതങ്ങൾ ഉപയോഗിക്കുന്നുണ്ട്.
മോഡുലന സങ്കേതങ്ങൾ AM , FM എന്നിവ വിശദമാക്കുന്ന ചിത്രം.
ഏറ്റവും മുകളിൽ സന്ദേശ തരംഗം ആണ് ഫ്രീക്വൻസി മോഡുലനം(FM) ആംപ്ലിറ്റ്യൂഡ് മോഡുലനം(AM) ഫേസ് മോഡുലനം(PM)
ഫ്രീക്വൻസി മോഡുലനം
സന്ദേശ തരംഗത്തിന്റെ ആയതിക്ക് അനുസൃതമായി വാഹക തരംഗത്തിന്റെ ആവൃത്തിയിൽ മാറ്റം വരുത്തിയാണ് ഫ്രീക്വൻസി മോഡുലനം സാധ്യമാക്കുന്നത്.
സന്ദേശ തരംഗത്തിന്റെ ആയതി കൂടുന്നതിന് അനുസരിച്ച് വാഹകതരംഗത്തിന്റെ ഫ്രീക്വൻസി വർദ്ധിപ്പിക്കുയും കുറയുന്നതിനനുസരിച്ച് വാഹക തരംഗത്തിന്റെ ഫ്രീക്വൻസി കുറയ്കുകയും ചെയ്യും.
ആംപ്ലിറ്റ്യൂഡ് മോഡുലനം
സന്ദേശ തരംഗത്തിന്റെ ആയതിക്ക് അനുസൃതമായി വാഹക തരംഗത്തിന്റെ ആയതിയിൽ മാറ്റം വരുത്തിയാണ് ആംപ്ലിറ്റ്യൂഡ് മോഡുലനം സാധ്യമാക്കുന്നത്.
സന്ദേശ തരംഗത്തിന്റെ ആയതി കൂടുന്നതിന് അനുസരിച്ച് വാഹകതരംഗത്തിന്റെ ആയതി വർദ്ധിപ്പിക്കുയും കുറയുന്നതിനനുസരിച്ച് വാഹക തരംഗത്തിന്റെ ആയതി കുറയ്കുകയും ചെയ്യും.
ഫേസ് മോഡുലനം
ഇവിടെ വാഹകതരംഗത്തിന്റെ ഫേസ് ആണ് വ്യത്യാസപ്പെടുന്നത്.
മോഡുലനം ചെയ്യപ്പെട്ട സിഗ്നൽ ഫ്രീക്വൻസി മോഡുലനസിഗ്നലിന്റെ അതേ രൂപത്തിൽ ആയിരിക്കും.
മോഡെസ്‍റ്റോ
മോഡെസ്റ്റോ / m ə ˈ d ɛ s t oʊ / ( Italian for "modest"), അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സ്റ്റാനിസ്ലൗസ് കൗണ്ടിയുടെ ആസ്ഥാനവും കൌണ്ടിയിലെ ഏറ്റവും വലിയ നഗരവുമാണ്.
2010 ലെ സെൻസസ് പ്രകാരം 201,165 ജനസംഖ്യയുള്ള ഈ നഗരം കാലിഫോർണിയ സംസ്ഥാനത്ത് ജനസംഖ്യയനുസരിച്ച് 18 ആം സ്ഥാനമുള്ള നഗരമാണ്.
ഇത്  മൊഡസ്റ്റോ-മെർസെഡ് സംയുക്ത സ്റ്റാറ്റിസ്റ്റിക്കൽ ഏരിയയുടെ ഭാഗമാണ്.
സെറസ്, റിവർബാങ്ക് എന്നീ നഗരങ്ങൾക്കൂടി ഉൾപ്പെടുന്ന മൊഡേസ്റ്റോ സെൻസസ് കൗണ്ടി ഡിവിഷനിലെ മൊത്തം ജനസംഖ്യ 2010 ലെ കണക്കുകളനുസരിച്ച് 312,842 ആണ്.
മദ്ധ്യ താഴ്വരയിൽ സ്ഥിതിചെയ്യന്ന മോഡെസ്റ്റോ നഗരം ഫ്രെസ്നോയ്ക്ക് 90 മൈൽ (140 കിലോമീറ്റർ) വടക്കായും മെർസ്ഡ് നഗരത്തിന് 40 മൈൽ (64 കിലോമീറ്റർ) വടക്കായും സാൻ ഫ്രാൻസിസ്കോയ്ക്ക് 92 മൈൽ (148 കിലോമീറ്റർ) കിഴക്കായും സംസ്ഥാന തലസ്ഥാനമായ സാക്രമെൻറോയ്ക്ക് 68 മൈൽ (109 കിലോമീറ്റർ) തെക്കായും യോസ്മൈറ്റ് ദേശീയോദ്യാനത്തിന് 66 മൈൽ (106 കിലോമീറ്റർ) പടിഞ്ഞാറായും സ്റ്റോക്ക്ടൺ 24 മൈൽ (39 കിലോമീറ്റർ) തെക്കുഭാഗത്തായുമാണ് സ്ഥിതിചെയ്യുന്നത്.
അവലംബം ↑ ↑ ↑ ↑ ↑ 1 2 3 ↑ ↑ ↑ 1 2 {{ cite web }} : External link in | work= ( help ) ↑ ↑ ↑ {{ cite web }} : External link in | work= ( help )
മാർഷൽ മഹ്‌ലുഹാൻ ഇംഗ്ലീഷ് വിലാസം https://ml.wikipedia.org/wiki/Marshall_McLuhan
കനേഡിയൻ വിദ്യാഭ്യാസ വിചക്ഷണനും,തത്വജ്ഞാനിയും പണ്ഡിതനും ആയ മാർഷൽ മക്‌ലൂഹൻ ( ജൂലൈ 21 , 1911 – ഡിസംബർ 31 , 1980 ), ആംഗലേയ സാഹിത്യം,സാഹിത്യ നിരൂപണം എന്നിവയിൽ അദ്ധ്യാപകനും ആശയവിനിമയ ചിന്തകനും മാധ്യമ സൈദ്ധാന്തികനും കൂടിയായിരുന്നു.
ഇദ്ദേഹത്തിന്റെ കൃതികൾ മാധ്യമ സിദ്ധാന്ത പഠനത്തിന്റെ ആധാരശിലകളായി കണക്കാക്കപ്പെടുന്നു.
ആശയവിനിമയ സാങ്കേതികവിദ്യയും മാധ്യമങ്ങളും ആധുനിക സമൂഹത്തിൽ ചെലുത്തുന്ന സ്വാധീനത്തെപ്പറ്റി പ്രവചനസ്വഭാവത്തോടെ മക്‌ലൂഹൻ എഴുതി.
അച്ചടി,എഴുത്ത്,മാധ്യമങ്ങൾ,പരസ്യങ്ങൾ തുടങ്ങിയ മേഖലകളെല്ലാം സ്പ‌ർശിക്കുന്നതാണ്‌ അദ്ദേഹത്തിന്റെ ചിന്താലോകം.
മാധ്യമമാണ്‌ സന്ദേശം (the medium is the message),ആഗോള ഗ്രാമം(global village) എന്നീ പ്രശസ്ത വാചകങ്ങൾ ഇദ്ദേഹത്തിന്റേതാണ്‌
മാർഷൽ ഗാബിറ്റ് Marshall Gambit Marshall Gambit
മാർഷൽ ഗാബിറ്റ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അമേരിക്കൻ ചെസ്സ് മാസ്റ്ററായ ഫ്രാങ്ക് മാർഷലിനു ശേഷം പേരു ലഭിച്ച ഒരുകൂട്ടം ചെസ്സ് പ്രാരംഭനീക്കളാണ് മാർഷൽ ഗാബിറ്റ് .
Scandinavian Defense ലെ മാർഷൽ ഗാബിറ്റ്.
1.e4 d5 2.exd5 Nf6 Tarrasch Defense ലെ മാർഷൽ ഗാബിറ്റ്: 1.d4 d5 2.c4 e6 3.
Nc3 c5 4.cxd5 exd5 5.e4 സെമി-സ്ലാവ് പ്രതിരോധത്തിലെ മാർഷൽ ഗാബിറ്റ്: 1.d4 d5 2.c4 e6 3.
Nc3 c6 4.e4 dxe4 5.
Nxe4 Bb4+ 6.
Bd2 ഫ്രഞ്ച് പ്രതിരോധത്തിലെ പോൾസെൻ വേരിയേഷനിനുള്ള മാർഷൽ ഗാബിറ്റ്.
ഇവ കൂടാതെ റൂയ് ലോപസിലെ മാർഷൽ അറ്റാക്ക് - ഒരു കാലാൾ ബലി നല്ക്കുന്നതു കൊണ്ട് ഇതിനെ ഗാബിറ്റ്(ചൂതാട്ടം) എന്നു വിളിക്കാം ക്വീൻസ് ഗാബിറ്റ് നിരസിക്കലിലുള്ള മാർഷൽ പ്രതിരോധം .
↑ http://www.365chess.com/eco/C10_French,_Marshall_variation
മാർഷൽ ദ്വീപുകളിലെ സ്ത്രീകൾ
യു എസുമായി സ്വതന്ത്ര ബന്ധം പുലർത്തുന്ന ദ്വീപസമുഹമാണ് മാർഷൽ ദ്വീപുകൾ.
ഇവിടത്തെ സ്ത്രീകളാണ് മാർഷൽ ദ്വീപുകളിലെ സ്ത്രീകൾ .
മാർഷല്ലീസ് സ്ത്രീകൾ എന്നും പറയാറുണ്ട്.
കലയും കൈവിരുതും
മാർഷൽ ദ്വീപുകളിലെ സ്ത്രീകൾക്ക് കൈതകൽ കൊണ്ടും ചകിരികൊണ്ടും നല്ല കരവിരുതോടെ കൗതുകവസ്തുക്കൾ നിർമ്മിക്കാനാകും.
സാമുഹ്യസ്ഥിതി
മാതൃദായക്രമമുളള സ്ഥലമാണിത്.
സ്ത്രീകൾക്ക് വലിയ സ്ഥാനമുള്ള സ്ഥലമാണ്.
സ്ത്രീകളാണ് പ്രധാന തീരുമാനങ്ങൾ എടുക്കുന്നത്.
ഇതും കാണൂ Marshallese culture Religion in the Marshall Islands Economy of the Marshall Islands Japanese settlement in the Marshall Islands Bikini Atoll അവലംബം
മാർസി ബോവേഴ്സ് ഇംഗ്ലീഷ് വിലാസം https://ml.wikipedia.org/wiki/Marci_Bowers
ലിംഗ സ്ഥിരീകരണ ശസ്ത്രക്രിയകളിൽ പ്രത്യേകപഠനം നടത്തുന്ന ഒരു അമേരിക്കൻ ഗൈനക്കോളജിസ്റ്റും സർജനുമാണ് (ജനനം ജനുവരി 18, 1958) മാർസി ബോവേഴ്സ്.
ലിംഗ സ്ഥിരീകരണ ശസ്ത്രക്രിയയിലെ പരിഷ്കർത്താവ് മാത്രമല്ല, ഇത്തരം ശസ്ത്രക്രിയ നടത്തുന്നത് ആദ്യ ട്രാൻസ്ജെൻഡർ വനിതകൂടിയാണ് അവർ.
കാലിഫോർണിയയിലെ ബർലിംഗേമിലെ മിൽസ്-പെനിൻസുല മെഡിക്കൽ സെന്ററിലും കാലിഫോർണിയയിലെ സാൻ മാറ്റിയോയിലെ സാൻ മാറ്റിയോ സർജറി സെന്റർ കേന്ദ്രീകരിച്ചുമാണ് ബോവേഴ്സ് പ്രവർത്തിക്കുന്നത്.
2003 മുതൽ 2010 വരെയുള്ള കാലഘട്ടത്തിൽ അവർ കൊളറാഡോയിലെ ട്രിനിഡാഡ് പട്ടണത്തിൽ പരിശീലനം നടത്തി.
അവിടെ ലിംഗമാറ്റ ശസ്ത്രക്രിയയിലെ പയനിയറായ സ്റ്റാൻലി ബൈബറിന്റെ കീഴിൽ പരിശീലനം നേടി.
സ്ത്രീകളുടെ ജനനേന്ദ്രിയ ഛേദത്തിനും മുറിക്കലിനും ശേഷമുള്ള പ്രവർത്തനപരമായ ക്ലിറ്റോറൽ പുനഃസ്ഥാപിക്കുന്നതിൽ ഒരു അന്താരാഷ്ട്ര വിദഗ്ധൻ കൂടിയാണ് ബോവേഴ്സ്.
2007-2009-ൽ ക്ലിറ്റോറൽ റിസ്റ്റോറേഷൻ സർജറിയുടെ പയനിയറായ പിയറി ഫോൾഡസിന്റെ കീഴിൽ ഉപദേശകയായി അവർ തിരഞ്ഞെടുക്കപ്പെട്ടു.
നിരവധി ഡോക്യുമെന്ററികളിലും അഭിമുഖങ്ങളിലും വാർത്താ റിപ്പോർട്ടുകളിലും ലേഖനങ്ങളിലും തന്റെ പരിശീലനത്തെക്കുറിച്ചും മറ്റ് ട്രാൻസ്‌ജെൻഡർ വിഷയങ്ങളെക്കുറിച്ചും അവർ സംസാരിച്ചു.
ദി ഓപ്ര വിൻഫ്രെ ഷോ (2007), ദി ടൈറ ബാങ്ക്സ് ഷോ (5 എപ്പിസോഡുകൾ), ദി ടുഡേ ഷോ, മാറ്റ് വാൽഷിന്റെ "വാട്ട് ഈസ് എ വുമൺ?"
, കൂടാതെ സിബിഎസ് സൺഡേ മോർണിംഗ് ഫീച്ചർ എന്നിവ മാധ്യമങ്ങളിൽ പ്രത്യക്ഷപ്പെടുന്നു.
2006-2007 ലെ സെക്‌സ് ചേഞ്ച് ഹോസ്പിറ്റൽ എന്ന ടെലിവിഷൻ പരമ്പരയിലെ ആറ് ഭാഗങ്ങളുള്ള സർജൻ കൂടിയാണ് അവർ.
2020 മെയ് മാസത്തിൽ, ടൈംസ് അവരുടെ സയൻസ് പവർ ലിസ്റ്റിൽ ബോവേഴ്‌സിനെ അവതരിപ്പിച്ചു.
അവലംബം External links ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് മാർസി ബോവേഴ്സ്
മാർസിയ ഗേ ഹാർഡൻ
മാർസിയ ഗേ ഹാർഡൻ (ജനനം ഓഗസ്റ്റ് 14, 1959) ഒരു അമേരിക്കൻ അഭിനേത്രിയാണ്.
ക്രിട്ടിക്‌സ് ചോയ്‌സ് മൂവി അവാർഡ്, മൂന്ന് പ്രൈംടൈം എമ്മി അവാർഡുകൾക്കുള്ള നോമിനേഷനുകൾ എന്നിവയ്ക്കു പുറമേ, അക്കാദമി അവാർഡും ടോണി അവാർഡും ഉൾപ്പെടെയുള്ള അംഗീകാരങ്ങൾ അവരെ തേടിയെത്തിയിട്ടുണ്ട്.
കാലിഫോർണിയയിലെ ലാ ജോല്ലയിൽ ജനിച്ച ഹാർഡൻ 1980കളിലുടനീലം ടെലിവിഷൻ പ്രോഗ്രാമുകളിൽ പ്രത്യക്ഷപ്പെട്ട് അഭിനയ ജീവിതം ആരംഭിച്ചു.
1986-ൽ, തന്റെ ആദ്യ ചലച്ചിത്ര വേഷത്തിൽ പ്രത്യക്ഷപ്പെടുകയും 1990-ൽ കോയൻ ബ്രദേഴ്‌സ് സംവിധാനം ചെയ്ത മില്ലേഴ്‌സ് ക്രോസിംഗ് അവളുടെ അഭിനയജീവിതത്തിൽ വഴിത്തിരിവാകുകയും ചെയ്തു.
2000-ൽ പുറത്തിറങ്ങിയ പൊള്ളോക്ക് എന്ന ജീവചരിത്ര സിനിമയിലെ കലാകാരിയായ ലീ ക്രാസ്നറെ അവതരിപ്പിച്ചതിൻറെ പേരിൽ, മികച്ച സഹനടിക്കുള്ള അക്കാദമി അവാർഡും അവർ നേടി.
മിസ്റ്റിക് റിവർ (2003) എന്ന നാടകീയ ചിത്രത്തിലെ സെലസ്റ്റ് ബോയ്‌ലായി അഭിനയിച്ചതിന് അവർക്ക് രണ്ടാമതൊരു അക്കാദമി അവാർഡ് നോമിനേഷൻ ലഭിച്ചു.
ദി ഫസ്റ്റ് വൈവ്‌സ് ക്ലബ് (1996), ഫ്ലബ്ബർ (1997), സ്‌പേസ് കൗബോയ്‌സ് (2000), മൊണാലിസ സ്‌മൈൽ (2003), ഫിഫ്റ്റി ഷേഡ്‌സ് സിനിമാ ത്രയം എന്നിവ അവളുടെ മറ്റ് ശ്രദ്ധേയമായ ചലച്ചിത്ര അംഗീകാരങ്ങളിൽ ഉൾപ്പെടുന്നു.
ഹാർഡൻ 1993-ൽ ടോണി കുഷ്‌നറുടെ ഇതിഹാസ നാടകമായ ഏഞ്ചൽസ് ഇൻ അമേരിക്ക: മില്ലേനിയം അപ്രോച്ചസ് / ആഞ്ചെല ഇൻ അമേരിക്ക: പെരെസ്‌ട്രോയിക്ക എന്ന നാടകത്തിലൂടെ ബ്രോഡ്‌വേയിൽ അരങ്ങേറ്റം കുറിക്കുകയും ഒരു നാടകത്തിലെ മികച്ച ഫീച്ചർ നടിക്കുള്ള ടോണി അവാർഡിന് നാമനിർദ്ദേശം ചെയ്യപ്പെടുകയും ചെയ്തു.
2009-ൽ യാസ്മിന റെസയുടെ ഗോഡ് ഓഫ് കാർനേജ് എന്ന ഹാസ്യ നാടകത്തിലെ വെറോണിക്കയായി അവർ ബ്രോഡ്‌വേയിലേക്ക് മടങ്ങിയെത്തുകയും ഇതിലെ വേഷത്തിലൂടെ ഒരു നാടകത്തിലെ മികച്ച നടിക്കുള്ള ടോണി അവാർഡ് നേടുകയും ചെയ്തു.
ഹാർഡന്റെ ടെലിവിഷൻ രംഗത്തെ അംഗീകാരങ്ങളിൽ എച്ച്ബിഒ പരമ്പര ദി ന്യൂസ് റൂം , സിബിഎസ് പരമ്പര കോഡ് ബ്ലാക്ക് , എബിസി പരമ്പര ഹൗ ടു ഗെറ്റ് എവേ വിത്ത് മർഡർ , ആപ്പിൾ ടിവി+ പരമ്പര ദി മോർണിംഗ് ഷോ എന്നിവ ഉൾപ്പെടുന്നു.
ലോ ഓർഡർ: സ്പെഷ്യൽ വിക്ടിംസ് യൂണിറ്റ് എന്ന ക്രൈം നാടക പരമ്പരയിലെ എഫ്ബിഐ സ്പെഷ്യൽ ഏജന്റ് ഡാന ലൂയിസിന്റെ വേഷം അവതരിപ്പിച്ചതിൻറെ പേരിൽ അവർക്ക് ആദ്യത്തെ പ്രൈംടൈം എമ്മി അവാർഡ് നാമനിർദ്ദേശം ലഭിക്കുകയും, കൂടാതെ ദ കറേജസ് ഹാർട്ട് ഓഫ് ഐറീന സെൻഡ്‌ലർ (2009) എന്ന ടെലിവിഷൻ സിനിമയിലെ ജനിന ക്രിസനോവ്സ്ക എന്ന കഥാപാത്രമായി അഭിനയിച്ചതിന് രണ്ടാമത്തെ പ്രൈംടൈം എമ്മി അവാർഡ് നാമനിർദ്ദേശവും ലഭിച്ചു.
മാർസീലിയ
മാർസീലിയേസി കുടുംബത്തിൽ ഉൾപ്പെട്ട പന്നൽച്ചെടികളുടെ ഒരു ജീനസ് ആണ് മാർസീലിയ .
ജലത്തിൽ കാണപ്പെടുന്ന പന്നൽച്ചെടികളുടെ ഏകദേശം 65 സ്പീഷീസുകൾ ഇതിൽ ഉൾപ്പെടുന്നു.
ലുയിഗി ഫെർഡിനാണ്ടോ മാർസിലി (1656–1730) എന്ന ഇറ്റാലിയൻ പ്രകൃതിശാസ്ത്രജ്ഞനോടുള്ള ബഹുമാനാർത്ഥമാണ് ഈ പേർ നൽകിയിരിക്കുന്നത്.
ഈ ചെറിയ സസ്യങ്ങൾ സാധാരണ പന്നൽച്ചെടികളിൽ നിന്നും വ്യത്യസ്തരൂപമുള്ളവയാണ്, അവ സാധാരണ പന്നൽച്ചെടികളോട് സാമ്യം കാണിക്കുന്നില്ല.
ജലോപരിതലത്തിനു മുകളിലോ ജലത്തിനുള്ളിലോ കാണപ്പെടുന്ന നീളമുള്ള ഇലകൾക്ക് ക്ലോവറിന്റേതുപോലെയുള്ള നാലു ലോബുകൾ കാണപ്പെടുന്നതിനാൽ വാട്ടർ ക്ലോവർ , നാല്-ഇല ക്ലോവർ എന്നീ പേരുകളിലാണ് ഇവ അറിയപ്പെടുന്നു.
ചില ഓസ്‌ട്രേലിയൻ സ്പീഷീസുകളുടെ സ്‌പോറോകാർപ്പുകൾക്ക് വരൾച്ചയെ പ്രതിരോധിക്കാനുള്ള കഴിവുണ്ട്.
ഉണങ്ങിയ അവസ്ഥയിൽ 100 വർഷം വരെ ഇവ നിലനിൽക്കും.
ഈർപ്പമേറ്റുകഴിഞ്ഞാൽ, സ്പോറോകാർപ്പിന്റെ ജെലാറ്റിൻ കൊണ്ടുള്ള ഉൾഭാഗം വീർക്കുകയും സ്പോറോകാർപ്പിനെ പൊട്ടിച്ച് സോറസുകളെ വഹിക്കുന്ന, പുഴുവിനെപ്പോലെയുള്ള ഒരു  വസ്തു പുറത്തുവരികയും അങ്ങനെ സ്പോറുകൾ മുളക്കുന്നതിനും ബീജസംയോഗത്തിനും കാരണമാകുകയും ചെയ്യുന്നു.
വർഗ്ഗീകരണം ഇതും കാണുക ബുഷ് റൊട്ടി അവലംബങ്ങൾ ↑ {{ cite web }} :  CS1 maint: unrecognized language ( link ) ↑ ↑
മാർഷൽ ദ്വീപ് അന്താരാഷ്ട്ര വിമാനത്താവളം
മാർഷൽ ദ്വീപിലുള്ള അന്താരാഷ്ട്ര വിമാനത്താവളമാണ് മാർഷൽ ദ്വീപ് അന്താരാഷ്ട്ര വിമാനത്താവളം ( IATA : MAJ , ICAO : PKMJ , FAA LID : MAJ ) .
അമാറ്റ കാബുവാ അന്താരാഷ്ട്ര വിമാനത്താവളം എന്നും ഇത് അറിയപ്പെടുന്നു.
എയർലൈനുകളും ലക്ഷ്യസ്ഥാനങ്ങളും വിമാനകമ്പനി ലക്ഷ്യസ്ഥാനം Air Marshall Islands Ailuk , Airok , Aur , Bikini , Ebon , Elenak , Enejit , Enewetak , Jaluit , Jeh , Kaben , Kili , Kwajalein , Lae , Majkin , Maloelap , Mejit , Mili , Namdrik , Rongelap , Ujae , Utirik , Wotho , Wotje നൗറു എയർലൈൻസ് നൗറു , Tarawa , Chuuk , Pohnpei United Airlines Chuuk , Guam , Honolulu , Kosrae , Kwajalein , Pohnpei അവലംബം പുറം കണ്ണികൾ Majuro Atoll 737 Landing Video Fantastic video taken from the cockpit of a Boeing 737 on approach to, and landing at, the airport.
Resources for this airport: FAA airport information for MAJ AirNav airport information for PKMJ ASN accident history for MAJ FlightAware airport information and live flight tracker NOAA/NWS latest weather observations for PKMJ SkyVector aeronautical chart for MAJ
മാർസിയ മൽസർ ഇംഗ്ലീഷ് വിലാസം https://ml.wikipedia.org/wiki/M%C3%A1rcia_Malsar
വിരമിച്ച ബ്രസീലിയൻ പാരാലിമ്പിക് സ്പ്രിന്ററാണ് മാർസിയ മൽസർ .
1984-ൽ ഒരു പാരാലിമ്പിക് സ്വർണം നേടിയ ആദ്യത്തെ ബ്രസീലിയൻ അത്‌ലറ്റായി.
1984, 1988 പാരാലിമ്പിക്‌സുകളിൽ മൂന്ന് മെഡലുകൾ കൂടി നേടി.
1992 ലും മത്സരിച്ചു.
റിയോ ഡി ജനീറോയിൽ 2016 ലെ പാരാലിമ്പിക് ഗെയിംസിന്റെ ഉദ്ഘാടന ചടങ്ങിനിടെയാണ് മൽസാർ പാരാലിമ്പിക് ടോർച്ച് വഹിച്ചത്.
അവലംബം Márcia Malsar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാർസിയ എൽ. സ്റ്റോർച്ച് ഇംഗ്ലീഷ് വിലാസം https://ml.wikipedia.org/wiki/Marcia_Storch
ആദ്യത്തെ സ്വയം പ്രഖ്യാപിത ഫെമിനിസ്റ്റ് ഡോക്ടറായിരുന്നു മാർസിയ എൽ. സ്റ്റോർച്ച് (ജീവിതകാലം: 1933 - 1998).
1933 ൽ പെൻസിൽവാനിയയിലെ പിറ്റ്സ്ബർഗിലാണ് അവർ ജനിച്ചത്.
1971 ൽ സ്റ്റോർച്ച് ബ്രിൻ മാവ് കോളേജിൽ നിന്നും പെൻസിൽവാനിയ മെഡിക്കൽ കോളേജിൽ നിന്നും ബിരുദം നേടിയയുടനെ അവർ ന്യൂയോർക്കിലേക്ക് താമസം മാറി.
അവിടെ അവർ വൈദ്യശാസ്ത്രത്തിൽ പരിശീലനം നടത്താൻ തുടങ്ങി.
സ്റ്റോർച്ച് സ്കോളർഷിപ്പ്
അണ്ഡാശയ അർബുദം ബാധിച്ച് മരിക്കുന്നതിന് മുമ്പ് സെന്റർ ഫോർ റീപ്രൊഡക്റ്റീവ് സയൻസ് വഴി ഒരു സ്കോളർഷിപ്പ് ഫണ്ട് നേടിയെടുക്കാൻ സ്റ്റോർച്ച് ആഗ്രഹിച്ചു.
ഫിസിയോളജിയുടെ അടിസ്ഥാനകാര്യങ്ങൾ, അണ്ഡാശയത്തിന്റെ ബയോകെമിസ്ട്രി എന്നിവ പഠിക്കാൻ ബിരുദം നേടിയിട്ടില്ലാത്ത  സ്ത്രീകളെ പ്രോത്സാഹിപ്പിക്കാൻ അവർ ആഗ്രഹിച്ചു.
വടക്കുപടിഞ്ഞാറൻ  ദിശകളിൽ നിന്നും ലഭിച്ച സംഭാവനകൾക്കൊപ്പം സിആർഎസ് അവരുടെ പേരിൽ ഒരു സ്കോളർഷിപ്പ് ഫണ്ട് സ്ഥാപിച്ചു.
ഒടുവിൽ മാർസിയ എൽ. സ്റ്റോർച്ച് അണ്ഡാശയ അർബുദം ബാധിച്ചു മരിച്ചു.
Written works How to relieve cramps and other menstrual problems Painless Periods Women's health products handbook: smartbuys for healthy bodies – Marcia L. Storch, Ann Ann Rinzler 1996 Cramps- coping with menstruation and premenstrual tension including a full exercise program അവലംബം
പീരിയോഡിക് ഫങ്‌ഷൻ
ആവർത്തക ഏകദം കൃത്യമായ ഇടവേളകളിൽ അതിന്റെ മൂല്യങ്ങൾ ആവർത്തിക്കുന്ന ഒരു ഏകദമാണ്‌.
ഉദാഹരണത്തിന്, 2 π {\displaystyle 2\pi } റേഡിയനുകളുടെ ഇടവേളകളിൽ ആവർത്തിക്കുന്ന ത്രികോണമിതി ഏകദങ്ങൾ ആവർത്തക ഏകദങ്ങളാണ്.
ആന്ദോളനങ്ങൾ, തരംഗങ്ങൾ, ആനുകാലികത പ്രകടിപ്പിക്കുന്ന മറ്റ് പ്രതിഭാസങ്ങൾ എന്നിവ വിവരിക്കാൻ ശാസ്ത്രത്തിലുടനീളം   ആവർത്തക ഏകദങ്ങൾ ഉപയോഗിക്കുന്നു.
ആനുകാലികമല്ലാത്ത ഏതൊരു ഏകദത്തെയും അനാവർത്തക എന്ന് വിളിക്കപ്പെടുന്നു.
P കാലഘട്ടമുള്ള ആവർത്തകഫലനത്തിന്റെ ഒരു ചിത്രം.
പൂജ്യമല്ലാത്ത സ്ഥിരാങ്കമായ P ക്ക്, f ( x + P ) = f ( x ) {\displaystyle f(x+P)=f(x)}
ശരിയാണെങ്കിൽ, മണ്ഡലത്തിന്റെ എല്ലാം മൂല്യങ്ങൾക്ക് വേണ്ടി f ഒരു ആവർത്തക ഏകദമാണ്.
ഇവിടെ, പൂജ്യമല്ലാത്ത സ്ഥിരാങ്കമായ P ഏകദമിന്റെ കാലഘട്ടം എന്ന് വിളിക്കപ്പെടുന്നു.
ഈ സവിശേഷതയുള്ള കുറഞ്ഞത് ഒരു അധിസ്ഥിരാങ്കം P നിലവിലുണ്ടെങ്കിൽ, അതിനെ അടിസ്ഥാനകാലഘട്ടം എന്ന വിളിക്കപ്പെടുന്നു.
പലപ്പോഴും, ഒരു ഏകദമിന്റെ കാലയളവ് അതിന്റെ അടിസ്ഥാന കാലഘട്ടത്തെ സൂചിപ്പിക്കാൻ ഉപയോഗിക്കപ്പെടുന്നു.
P കാലയളവിലുള്ള ഒരു ഏകദം P ദൈർഘ്യത്തിന്റെ ഇടവേളകളിൽ ആവർത്തിക്കും, ഈ ഇടവേളകളെ ചിലപ്പോൾ ഏകദമിന്റെ കാലഘട്ടങ്ങൾ എന്നും വിളിക്കുന്നു.
ജ്യാമിതീയമായി, ഒരു ആവർത്തന ഏകദമിനെ അതിന്റെ രേഖാരൂപം സ്ഥാനാന്തരണ സമമിതി കാണിക്കുന്ന ഒരു ഏകദമായി നിർവചിക്കാം, അതായത്, x -ദിശയിൽ P യുടെ അകലത്തിൽ വിവർത്തനം ചെയ്യുമ്പോൾ ഏകദം f ന്റെ രേഖാരൂപം മാറ്റമില്ലാത്തതാണെങ്കിൽ, f P കാലയളവിനൊപ്പം ആനുകാലികമാണ്.
ആനുകാലികതയുടെ ഈ നിർവചനം മറ്റ് ജ്യാമിതീയ രൂപങ്ങളിലേക്ക് വ്യാപിപ്പിക്കാം, കൂടാതെ തലത്തിന്റെ ആനുകാലിക ഓട് പൂരിപ്പിക്കൽ പോലുള്ള ഉയർന്ന മാനങ്ങളിലേക്ക് സാമാന്യവൽക്കരിക്കുകയും ചെയ്യാം.
ഒരു സംഖ്യാശ്രേണിയെ എണ്ണൽസംഖ്യകളിൽ നിർവചിച്ചിരിക്കുന്ന ഒരു ഏകദമായി  കാണാനും കഴിയും, കൂടാതെ ഒരു ആനുകാലിക ക്രമത്തിന് ഈ ആശയങ്ങൾ അതിനനുസരിച്ച് നിർവചിക്കപ്പെടുന്നു.
ഉദാഹരണങ്ങൾ സൈൻ ഏകദമിന്റെ ഒരു രേഖാരൂപം, ഇത്    രണ്ട് പൂർണ്ണ കാലഘട്ടങ്ങൾ കാണിക്കുന്നു യഥാർത്ഥസംഖ്യ ഉദാഹരണങ്ങൾ
സൈൻ ഏകദം 2 π {\displaystyle 2\pi } കാലയളവിനൊപ്പം ആനുകാലികമാണ് , കാരണം x {\displaystyle x} ന്റെ എല്ലാം മൂല്യങ്ങൾക്കുവേണ്ടി sin ⁡ ( x + 2 π ) = sin ⁡ x {\displaystyle \sin(x+2\pi )=\sin x}
ഈ ഏകദം ദൈർഘ്യം 2 π {\displaystyle 2\pi } യുടെ ഇടവേളകളിൽ ആവർത്തിക്കുന്നു (വലതുവശത്തുള്ള രേഖാരൂപം കാണുക).
ചരം സമയമാകുമ്പോൾ ദൈനംദിന ഉദാഹരണങ്ങൾ നിരീക്ഷിക്കപ്പെടുന്നു; ഉദാഹരണത്തിന് ഒരു ഘടികാരത്തിന്റെ കൈകൾ അല്ലെങ്കിൽ ചന്ദ്രന്റെ ഘട്ടങ്ങൾ ആനുകാലിക സ്വഭാവം കാണിക്കുന്നു.
ആനുകാലിക ചലനം എന്നത് ഒരു തരം ചലനമാണ്, അവിടെ വ്യവസ്ഥയുടെ സ്ഥാനം(കൾ) ഒരേ കാലയളവിൽ ആനുകാലിക ഏകദങ്ങളായി പ്രകടിപ്പിക്കാം,
പീരു സിങ് ഷെഖാവത്ത് ഇംഗ്ലീഷ് വിലാസം https://ml.wikipedia.org/wiki/Piru_Singh_Shekhawat
രാജസ്ഥാനിലെ രഹപുതാനയിലെ രാമ്പുരബേരിയിൽ 1918 മേയ് 20നായിരുന്നു കമ്പ്നി ഹവീൽദാർ മേജർ പീരു സിങ് ഷെഖാവത്ത് ജനിച്ചത്.
1936ൽ ആറാം നമ്പർ രജപുതാന റൈഫിൾസിൽ ചേർന്നു.
1948ലെ ജമ്മു കശ്‌മീർ ഓപ്പറേഷൻ സമയത്ത് പാക് ഭടന്മാർ തിത്വാൾ മേഖലയിൽ നിന്ന് ശക്തമായ പ്രത്യാക്രമണം നടത്തി.
1948 ജൂലൈ 11 ന് ഇന്ത്യയുടെ പ്രത്യാക്രമണം ഉണ്ടായി.
ജൂലൈ 15 വരെ ഇന്ത്യ മികച്ച മുന്നേറ്റം നടത്തി.
എന്നാൽ തുടർന്നുള്ള ഇന്ത്യയുടെ മുന്നേറ്റം തടയാാൻ മേഖലയിലെ രണ്ട് ഉയർന്ന പ്രദേശങ്ങളിൽ പാക് സൈന്യം നിലയുറപ്പിച്ചിരിക്കുന്നതായി നിരീക്ഷകർ കണ്ടെത്തി.
ഈ രണ്ടു പോസ്റ്റുകളും കീഴടക്കേണ്ട ചുമതല രജപുത്താന റൈഫിൾസിനായിരുന്നു.
പീരുസിങിന്റെ നേതൃത്വത്തിലുള്ള ഡി കമ്പനി ലക്ഷ്യത്തിലേക്ക് നീങ്ങി.
പൊടുന്നതേ പീരു സിങ്ങിന്റെ സേനയ്ക്ക് നേരെ പാക് തോക്കുകൾ വെടിയുതിർത്തു.
അര മണിക്കൂറിനുള്ളിൽ 51 പേർ തോക്കിനിരയായി.
ഗ്രനേഡിന്റെ ചീളുകൾ കുത്തിക്കയറി പീരു സിങ്ങിന്റെ ദേഹമാസകലം മുറിവേറ്റു.
അപ്പോഴേക്കും അദ്ദേഹത്തിന്റെ കമ്പനിയിലുണ്ടായിരുന്ന എല്ലാവരും കൊല്ലപ്പെടുകയോ പരിക്കേറ്റു വീഴുകയോ ചെയ്തിരുന്നു.
മാരകമായി മുറിവേറ്റ അദ്ദേഹം ചോരയൊലിപ്പിച്ച് കൊണ്ട് ശത്രുവിന്റെ അടുത്ത പോസ്റ്റിനു നേരെ നീങ്ങി.
ശത്രു ട്രഞ്ചിനു നേരെ ഇഴഞ്ഞെത്തിയ പീരു സിങ്, അവിടെ നിന്ന് കൈക്കലാക്കിയ ഗ്രനേഡ് അടുത്ത പാക് പോസ്റ്റിലേക്ക് വലിച്ചെറിഞ്ഞു.
അതിനടുത്ത ട്രഞ്ചിലേക്ക് ഇഴഞ്ഞെത്തിയ അദ്ദേഹം രണ്ട് ശത്രു സൈനികറേ ബയണറ്റ് കൊണ്ട് കുത്തി കൊലപ്പെടുത്തി.
മൂന്നാമത്തെ ട്രഞ്ചിലേക്ക് നീങ്ങുന്നതിനിടയിൽ ശത്രു വെടിയുണ്ട് അദ്ദേഹത്തിന്റെ തലയിൽ തറച്ചു മരണപ്പെട്ടു.
തന്റെ കൂട്ടാളികൾക്കു മുന്നിൽ ധൈര്യത്തിന്റെ അതുല്യമായ ഉദാഹരണമായി മാറിയ അദ്ദേഹത്തിന് രാജ്യം മരണാനന്തര ബഹുമതിയായി പരമവീര ചക്രം നൽകി ആദരിച്ചു.
പീരങ്കി വണ്ട്
ബ്രാക്കിനസ് ജനുസ്സിൽ പെടുന്ന ഒരു വണ്ടു സ്പീഷിസാണ് പീരങ്കി വണ്ടുകൾ (Bombardier beetles).
ശത്രുക്കളെ പ്രതിരോധിക്കുന്ന രീതിയാണ് ഈ  വണ്ടുകൾക്ക് ഈ പേരു വരാൻ കാരണം.
അവലംബം പുറത്തേക്കുള്ള കണ്ണികൾ Genus Brachinus — BugGuide.net : 3 photos, 1 micrograph, 1 b/w illustration
പീരങ്കിപ്പട ഇംഗ്ലീഷ് വിലാസം https://ml.wikipedia.org/wiki/Artillery_battery ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കണ്ണൂർ കോട്ടയിലെ പീരങ്കി.
കരസേനയിലെ പ്രധാനപ്പെട്ട ഒരു ഘടകമാണ് പീരങ്കിപ്പട അഥവാ ആർട്ടിലറി ബാറ്ററി .
പീരങ്കികൾ , ഹെവി ഫീൽഡ് ഗണ്ണുകൾ, മോർട്ടാറുകൾ, മിസൈലുകൾ , വിമാനവേധക തോക്കുകൾ , റോക്കറ്റുകൾ എന്നിവ ഉപയോഗിച്ച് ശത്രുനിരകളേയും ബങ്കറുകളെയും തകർക്കുക, ബോംബാക്രമണത്തിനും ആകാശ യുദ്ധത്തിനുമായി എത്തുന്ന ശത്രുവിമാനങ്ങളെ വെടിവച്ചു വിഴ്ത്തുക, ശത്രുക്കളോടു യുദ്ധം ചെയ്യുന്ന കാലാൾപ്പടയ്ക്കും കവചിതസേന വിഭാഗത്തിനും ശത്രുനിരയിലേക്കു സെല്ലുകൾ വർഷിച്ച് സഹായങ്ങളും സുരക്ഷിതത്വവും നൽകുക എന്നിങ്ങനെ യുദ്ധരംഗത്തെ ജോലികളാണ് പീരങ്കിപ്പടയ്ക്കുള്ളത്.
ശത്രുസങ്കേതങ്ങളും ശത്രുക്കൾ ഉപയോഗിക്കുന്ന മോർട്ടാറുകൾ, ബോം‌‌ബുകൾ, പീരങ്കികൾ മുതലായവ സ്ഥപിച്ചിട്ടുള്ള സ്ഥാനങ്ങളും ആകാശം വഴിയായും റഡാർ മുഖേനയും കണ്ടുപിടിക്കുന്നതിനുള്ള ലൊക്കേറ്റിംഗ് ബാറ്ററിയും, എയർ ഒബ്സർ‌‌വേഷൻ പോസ്റ്റുകളും (Air OP) പീരങ്കിപ്പടക്കു കീഴിൽ ഉണ്ടായിരിക്കും.
ആർട്ടിലറിക്കു കീഴിലുള്ള വിമാനങ്ങൾ പറത്തുന്നതും ആർട്ടിലറി ആർട്ടിലറി ആഫീസർമാർ തന്നെയാണ്.
ആർട്ടിലറിയിൽ പാരച്യുട്ട് ഭടൻ‌‌‌‌മാരും പ്രവർത്തിക്കുന്നുണ്ട്.
ശത്രുസങ്കേതങ്ങൾക്ക് അടുത്തോ അവയ്ക്കു പുറ്കിലോ യുദ്ധവിമാനങ്ങളിൽ ചെന്ന് പാരച്യൂട്ടുവഴി ഇറങ്ങി യുദ്ധം ചെയ്യുന്നതിനുള്ള ഒരു പ്രത്യേക ഘടകമാണിത്.
ആർട്ടിലറി വിഭാഗത്തെ ഫീൽഡ് റെജിമെൻറ്, ലൈറ്റ് റെജിമെൻറ്, മീഡിയം റെജിമെൻറ്, ഹെവിമോർട്ടർ റെജിമെൻറ്, എയർ ഡിഫൻസ് ആർട്ടിലറി എന്നിങ്ങനെ വിവിധ ഗ്രൂപ്പുകളായി തിരിച്ചിട്ടുണ്ട്.
അസാമാന്യമായ ധീരതയും കർമകുശലതയും സാങ്കേതികജ്ഞാനവും ഈ വിഭാഗത്തിന് ഉണ്ടായിരിക്കണം.
പീരീഡ് (ആവർത്തനപ്പട്ടിക) ഇംഗ്ലീഷ് വിലാസം https://ml.wikipedia.org/wiki/Period_(periodic_table) മൂലകങ്ങളുടെ ആവർത്തനപ്പട്ടികയിൽ , അക്കമിട്ട ഓരോ വരിയും ഒരു പിരീഡാണ്.
രാസമൂലകങ്ങളുടെ ഒരു നിരയാണ് ആവർത്തനപ്പട്ടികയിലെ ഒരു പിരീഡ്.
ഒരു വരിയിലെ എല്ലാ ഘടകങ്ങൾക്കും ഒരേ എണ്ണം ഇലക്ട്രോൺ ഷെല്ലുകളുണ്ട് .
ഒരു പിരീഡിലെ ഓരോ അടുത്ത മൂലകത്തിനും ഒരു പ്രോട്ടോൺ കൂടി ഉണ്ട്, അതിന്റെ മുൻഗാമിയേക്കാൾ ലോഹസ്വഭാവം കുറവാണ്.
ഈ രീതിയിൽ ക്രമീകരിക്കുമ്പോൾ , കുത്തനേയുള്ള  ഒരു നിരയിലെ  മൂലകങ്ങൾക്ക് സമാനമായ രാസ , ഭൗതിക ഗുണങ്ങളുണ്ട്, അതുകൊണ്ട് ഇവയെ ഗ്രൂപ്പുകൾ എന്നു വിശേഷിപ്പിക്കുന്നു.
ഇത് പിരീഡ് നിയമത്തെ പ്രതിഫലിപ്പിക്കുന്നു.
ഉദാഹരണത്തിന്,  കുത്തനെയുള്ള നിരകളിൽ അവസാനത്തേതിനു തൊട്ടുമുമ്പായി   ഹാലോജനുകൾ  ( ഗ്രൂപ്പ് 17 ) സ്ഥിതിചെയ്യുന്നു, ഉയർന്ന പ്രതിപ്രവർത്തനം, നോബിൾ ഗ്യാസ് ഇലക്ട്രോണിക് ഘടനയിൽ എത്താൻ ഒരു ഇലക്ട്രോൺ നേടാനുള്ള പ്രവണത എന്നിവ പോലുള്ള സമാനഗുണങ്ങൾ ഇവ പങ്കിടുന്നു.
2021 ലെ കണക്കുപ്രകാരം ആകെ 118 മൂലകങ്ങൾ കണ്ടെത്തി സ്ഥിരീകരിച്ചിട്ടുണ്ട്.
മഡെലംഗ് നിയമം അനുസരിച്ച് ഊർജ്ജം വർദ്ധിപ്പിച്ച് ഭ്രമണപഥങ്ങൾ ക്രമീകരിക്കുന്ന ക്രമത്തെ മഡെലംഗ് എനർജി ഓർഡറിംഗ് റൂൾ വിവരിക്കുന്നു.
ഓരോ ഡയഗണോണലും n + l ന്റെ വ്യത്യസ്ത മൂല്യവുമായി പൊരുത്തപ്പെടുന്നു.
ആധുനിക ക്വാണ്ടം മെക്കാനിക്സ് ഇലക്ട്രോൺ ഷെല്ലുകളുടെ അടിസ്ഥാനത്തിൽ ഈ പിരീഡ് സ്വഭാവത്തെ വിശദീകരിക്കുന്നു.
ആറ്റോമിക സംഖ്യ കൂടുന്നതിനനുസരിച്ച്, ഓർഡറിംഗ് റൂൾ ഡയഗ്രാമിൽ കാണിച്ചിരിക്കുന്ന ക്രമത്തിൽ ഷെല്ലുകൾ ഇലക്ട്രോണുകളിൽ നിറയുന്നു.
ഓരോ ഷെല്ലിന്റെയും നിറയ്ക്കൽ പട്ടികയിലെ ഒരു വരിയുമായി യോജിക്കുന്നു.
ആവർത്തനപ്പട്ടികയുടെ എസ്-ബ്ലോക്കിലും പി-ബ്ലോക്കിലും, ഒരേ പിരീഡിനുള്ളിലെ ഘടകങ്ങൾ സാധാരണയായി സ്വഭാവസവിശേഷതകളിലെ പ്രവണതകളും സമാനതകളും പ്രകടിപ്പിക്കുന്നില്ല (ഗ്രൂപ്പുകളുടെ താഴെയുള്ള ലംബ ട്രെൻഡുകൾ കൂടുതൽ പ്രാധാന്യമർഹിക്കുന്നു).
എന്നിരുന്നാലും, ഡി-ബ്ലോക്കിൽ, പിരീഡുകളിലുടനീളമുള്ള ട്രെൻഡുകൾ പ്രാധാന്യമർഹിക്കുന്നു, എഫ്-ബ്ലോക്ക് ഘടകങ്ങളിൽ പീരിയഡുകളിലുടനീളം ഉയർന്ന സമാനത കാണിക്കുന്നു.
പിരീഡുകൾ
അറിയപ്പെടുന്ന 118 ഘടകങ്ങൾ ഉൾക്കൊള്ളുന്ന പീരിയോഡിക് പട്ടികയിൽ നിലവിൽ ഏഴ് പൂർണ്ണ പിരീഡുകളുണ്ട്.
ഏതെങ്കിലും പുതിയ മൂലകങ്ങൾ കണ്ടെത്തിയാൽ അത് എട്ടാം പിരീഡിൽ സ്ഥാപിക്കും; വിപുലീകൃത ആനുകാലിക പട്ടിക കാണുക.
മൂലകങ്ങളെ അവയുടെ ബ്ലോക്ക് ചുവടെ വർ‌ണ്ണാധിഷ്ഠിതമാക്കിയിരിക്കുന്നു: എസ്-ബ്ലോക്കിന് ചുവപ്പ്, പി-ബ്ലോക്കിന് മഞ്ഞ, ഡി-ബ്ലോക്കിന് നീല, എഫ്-ബ്ലോക്കിന് പച്ച.
ഇവയും കാണുക ഗ്രൂപ്പ് (ആവർത്തനപ്പട്ടിക) അവലംബം
പീരുമേട് ഇംഗ്ലീഷ് വിലാസം https://ml.wikipedia.org/wiki/Peermade പീരുമേട് ഒരു ദൃശ്യം പീർ മുഹമ്മദ് വലിയുല്ലാഹ് ഖബറിടം ' പീരുമേടിലെ പുൽമേടുകൾ
കേരളത്തിലെ ഇടുക്കി ജില്ലയിലെ തേക്കടിയിലേക്കുള്ള വഴിയിലെ ഒരു ചെറിയ മലമ്പ്രദേശ പട്ടണമാണ് പീരുമേട് .
സമുദ്ര നിരപ്പിൽ നിന്ന് 915 മീ ഉയരത്തിൽ സ്ഥിതി ചെയ്യുന്ന ഈ സ്ഥലം സുഖകരമായ കാലാവസ്ഥ, പ്രകൃതി മനോഹാരിത എന്നിവയ്ക്ക് പ്രസിദ്ധമാണ്‌.
കോട്ടയം-കുമിളി റോഡിൽ (ഇപ്പോൾ കൊല്ലം -തേനി ദേശീയ പാത) കോട്ടയത്തു നിന്നും  ഏകദേശം 75 കി.
മി. ദൂരത്തിലാണ് ഈ പ്രദേശം സ്ഥിതിചെയ്യുന്നത്.
ചരിത്രം പീരുമേട് (1900)
പീരുമേടിന്റെ പഴയ പേര് അഴുത എന്നായിരുന്നു.
പീരുമേട് തിരുവിതാംകൂർ രാ‍ജാവിന്റെ വേനൽക്കാല വാസസ്ഥലമായിരുന്നു.
വേനൽക്കാല വസതിയായിരുന്ന കെട്ടിടം പിന്നീട് പൂഞ്ഞാർ രാജത്തിന്റെ കൈവശമായി.
ഇപ്പോൾ ഇത് സ്വകാര്യ കൈവശത്തിലാണ്.
പ്രമുഖ സിദ്ധനും സൂഫി സന്യാസിയുമായിരുന്ന പീർമുഹമ്മദ് വലിയുല്ലാഹ് ദീർഘകാലം ധ്യാനത്തിന് തെരഞ്ഞെടുത്ത മലയായത് കൊണ്ടാണ് പീരുമേട് എന്ന് പേര് വന്നത്.
ചെറിയ വെള്ളച്ചാട്ടങ്ങളും പുൽമൈതാനങ്ങളും, പൈൻ മരങ്ങളും ഇവിടുത്തെ പ്രധാന ആകർഷണങ്ങളാണ്.
ഇന്ത്യയിലെ പ്രധാന വന്യ ജീവി സങ്കേതമായ പെരിയാർ വന്യ ജീവി സങ്കേതം ഇവിടെ നിന്ന് 43 കി.
മി ദൂരത്തിലാണ്.
കൂടാതെ മുല്ലപ്പെരിയാർ അണക്കെട്ട് , മംഗളാദേവി ക്ഷേത്രം , പാഞ്ചാലിമേട് , പരുന്തുപാറ , വാഗമൺ , തേക്കടി തടാകം എന്നിവ പീരുമേട് താലൂക്ക് പരിധിക്കുള്ളിലാണ്‌.
അഴുതയാർ പീരുമേട്ടിൽ നിന്ന് ഉത്ഭവിക്കുന്ന നദിയാണ്.
പീർ മുഹമ്മദ് എന്ന സൂഫി സന്ന്യാസിയുടെ ശവകുടീരം ഇവിടെയുണ്ട്.
കേരളത്തിലെ ഏറ്റവും വിസ്തീർണ്ണമുള്ള താലൂക്ക് പീരുമേടാണ് .
സുഗന്ധദ്രവ്യങ്ങൾ
ഈ പ്രദേശത്ത് ധാരാളം സുഗന്ധദ്രവ്യ കൃഷി സ്ഥിതി ചെയ്യുന്നു.
ഇതിൽ പ്രധാനം കാപ്പി , തേയില , ഏലം എന്നിവയാണ്.
കൂടാതെ കൃഷിക്ക് നല്ല അനുയോജ്യമായ മണ്ണുള്ളത് കൊണ്ട് കുരുമുളക് , അരിമുളക് , ഇഞ്ചി , മഞ്ഞൾ എന്നിവയും ഇവിടെ കാണപ്പെടുന്നു.
കൂടാതെ അടുത്ത കാലത്തായി വാനില കൃഷിയും ഈ ഭാഗത്ത് ധാരാളമായി കണ്ടുവരുന്നു.
പീരുമേട് നിയമസഭാമണ്ഡലം ഇടുക്കി ലോക്‌സഭാ നിയോജകമണ്ഡലത്തിന്റെ ഭാഗമാണ്.
ശ്രീ.വാഴൂർ സോമൻ( സി.പി.ഐ.) ആണ്  പീരുമേടിന്റെ  ഇപ്പോഴത്തെ ജനപ്രതിനിധി.
ചിത്രശാല പീരുമേട് താലൂക്ക് ഓഫീസ് കെട്ടിടം പീരുമേട് പഞ്ചായത്ത് ഓഫീസ്, പീരുമേട് അഴുത ബ്ലോക്ക് പഞ്ചായത്ത് ഓഫീസ്-പീരുമേട് തിരുവിതാംകൂർ രാജാവിന്റെ വേനൽക്കാല വസതി ആയിരുന്ന കെട്ടിടം-ഒരു ദൃശ്യം തിരുവിതാംകൂർ രാജാവിന്റെ വേനൽക്കാല വസതി ആയിരുന്ന കെട്ടിടം-മറ്റൊരു ദൃശ്യം പീരുമേട് പ്ലാന്റേഷൻ അവലംബം പുറത്തേക്കുള്ള കണ്ണികൾ Peermade എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
History and Every Information On Peermade and Kuttikkanam
പീരങ്കി മൈതാനം
കൊല്ലം നഗരത്തിനു സമീപമുള്ള കന്റോൺമെന്റ് പ്രദേശത്ത് സ്ഥിതി ചെയ്യുന്ന ഒരു മൈതാനമാണ് കന്റോൺമെന്റ് മൈതാനം എന്നറിയപ്പെടുന്ന പീരങ്കി മൈതാനം .
ശ്രീനാരായണ കോളേജിനു സമീപത്തായി സ്ഥിതി ചെയ്യുന്ന ഈ മൈതാനത്തു വച്ചാണ് 1809-ൽ കൊല്ലം യുദ്ധം നടന്നത്.
1915ലെ കല്ലുമാല സമരത്തിന്റെ സമാപനത്തിന് വേദിയായതും പീരങ്കി മൈതാനമാണ്.
1927ൽ മഹാത്മാഗാന്ധി ഇവിടെ വച്ച് ജനങ്ങളോട് സംസാരിക്കുകയുണ്ടായി.
1938ൽ നടന്ന ചിങ്ങം 17 വിപ്ലവത്തിൽ ആറോളം പേർ കൊല്ലപ്പെടുകയുണ്ടായി.
പീരങ്കി മൈതാനം എന്ന പേരിനു കാരണമായി ഇവിടെ സ്ഥാപിച്ചിരുന്ന 5 പീരങ്കികൾ ഇപ്പോൾ കൊല്ലം സർദാർ വല്ലഭായ് പട്ടേൽ പോലീസ് മ്യൂസിയത്തിൽ കാഴ്ചയ്ക്ക് വച്ചിട്ടുണ്ട്.